CELEX: 62019TA0235
Language: bg
Date: 2021-06-09 00:00:00
Title: Дело T-235/19: Решение на Общия съд от 9 юни 2021 г. — HIM/Комисия (Арбитражна клауза — Споразумения за отпускане на безвъзмездни средства, сключени по програмата за политическа подкрепа на информационни и комуникационни технологии (ИКТ) — Одитен доклад — Дебитни известия, издадени от Комисията — Разследване на OLAF — Жалба за отмяна — Насрещен иск — Пълно възстановяване на безвъзмездните средства — Обезщетение за вреди)

26.7.2021   
            
            
               BG
            
            
               Официален вестник на Европейския съюз
            
            
               C 297/32
            
         
      Решение на Общия съд от 9 юни 2021 г. — HIM/Комисия
      (Дело T-235/19) (1)
      
      (Арбитражна клауза - Споразумения за отпускане на безвъзмездни средства, сключени по програмата за политическа подкрепа на информационни и комуникационни технологии (ИКТ) - Одитен доклад - Дебитни известия, издадени от Комисията - Разследване на OLAF - Жалба за отмяна - Насрещен иск - Пълно възстановяване на безвъзмездните средства - Обезщетение за вреди)
      (2021/C 297/38)
      Език на производството: френски
      
         Страни
      
      
         Ищец: Health Information Management (HIM) (Брюксел, Белгия) (представител: P. Zeegers, avocat)
      
         Ответник: Европейска комисия (представители: J. Estrada de Solà и M. Илкова)
      
         Предмет
      
      От една страна, главно искане на основание член 272 ДФЕС, за да се установи, че дебитни известия № 3241901815 и № 3241901886 от 4 февруари 2019 г. за възстановяване на суми съответно в размер на 94 445 EUR и 121 517 EUR в рамките на споразумения за отпускане на безвъзмездни средства № 225023 по проект „ElDeRly-friEndly Alarm handling and monitorING (Dreaming)“ и № 250449 по проект „Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)“, сключени по програмата за политическа подкрепа на информационни и комуникационни технологии (ИКТ), предвидена в рамковата програма, създадена с Решение № 1639/2006/ЕО на Европейския парламент и на Съвета от 24 октомври 2006 година за създаване на Рамкова програма за конкурентоспособност и иновации (2007—2013 г.), са издадени от Комисията в нарушение на договорните ѝ задължения и че следователно посочените суми не са дължими и, доколкото е необходимо, жалба на основание член 263 ДФЕС за отмяната на тези дебитни известия, и от друга страна, насрещен иск, предявен от Комисията срещу HIM, за пълно възстановяване на всички безвъзмездни средства, получени по посочените по-горе споразумения, и за присъждането на обезщетение за вреди в размер на 58 876,50 EUR
      
         Диспозитив
      
      
                  1)
               
               
                  Отхвърля главния иск.
               
            
                  2)
               
               
                  Нарушенията на споразуменията за отпускане на безвъзмездни средства № 225023 по проект „ElDeRly-friEndly Alarm handling and monitorING (Dreaming)“ и № 250449 по проект „Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)“, допуснати от Health Information Management (HIM), представляват нередности по смисъла на точка II.1 от общите условия на посочените споразумения.
               
            
                  3)
               
               
                  Осъжда HIM да възстанови на Европейската комисия сума в размер на 512 799 EUR.
               
            
                  4)
               
               
                  Отхвърля предявения от Комисията насрещен иск в останалата му част.
               
            
                  5)
               
               
                  Осъжда HIM да понесе, наред с направените от него съдебни разноски, и половината от разноските, направени от Комисият.
               
            
         (1)  ОВ C 206, 17.6.2019 г.